Налшык аэропортыр федеральнэ мыхьэнэ зиIэ IуэхущIапIэщ
Урысей Федерацэм и Правительствэм и УнафэщI Медведев Д. А. Iэ щIидзащ федеральнэ мыхьэнэ зиIэ аэропорту къэралым щыIэхэм я спискэр къызэрищтэмкIэ унафэм. Абы аэропорту 91-рэ итщ, Налшык щыIэ аэропортри хэту.
Федеральнэ мыхьэнэ зиIэ аэропортхэм я статусыр иратащ федеральнэ мыхьэнэ зиIэ къалэхэр, къэралым и субъектхэм я административнэ центрхэр, нэгъуэщI къэралхэм я аэропортхэр хьэуа гъуэгукIэ зэпызыщIэ IуэхущIапIэхэм.
«Граждан авиацэ» федеральнэ программэ къуэдзэм къызэрыщыгъэлъэгъуамкIэ, 2016 — 2020 гъэхэм гулъытэ хэха хуащIынущ щIыналъэхэм щыIэ аэропортхэм зегъэужьыным.
КъБР-м и Iэтащхьэмрэ Правительствэмрэ я пресс-IуэхущIапIэ.
